Nepoškodí magnetický držiak môj mobil?
Mnoho ľudí má obavy z vplyvu magnetickej sily na mobilné zariadenia. Dnešné mobily však neobsahujú vo svojom vnútri žiadnu súčiastku, ktorej by vadil magnet. Toto bol problém skôr starých zariadení, ktoré fungovali odlišným princípom než tie dnešné. Nestretli sme sa ani so žiadnou sťažnosťou zo strany užívateľov, preto sa použitia magnetického držiaka nemusíte obávať.
Základom pre správne fungovanie magnetického držiaka na mobil do auta je nalepenie kovového žetónu na váš mobil. Niektoré držiaky majú v balení namiesto okrúhleho žetónu kovový pliešok s gravírovaným štvorlístkom a môžete sa stretnúť aj s takými, ktoré sú potiahnuté koženkou. Lepenie na mobil však nie je nevyhnutné, niektorí užívatelia dávajú prednosť voľne vloženému žetónu medzi telefónom a puzdrom. V tomto prípade si dajte pozor na poškriabanie zadnej strany zariadenia.